≥ Vind nad in Blu-ray-spelers en Blu-ray-recorders op Marktplaats.nl
1 resultaat voor 'nad'
Advertenties gerelateerd aan nad Maak só en moenie dat skuld jou vakansie bederf nie - Jou Geld | Solidariteit WêreldJou Geld | Solidariteit Wêreld
Tuis › Artikels › Maak só en moenie dat skuld jou vakansie bederf nie
Dit is Desember en 'n woeste tyd vir geld uitgee en die lewe geniet. Dis gewoonlik ook 'n tyd om jou geliefdes te bederf. En gewoonlik kos dit alles geld.
Hoewel dit jou goeie reg is om 'n bietjie skiet te gee en die goed te koop waarvan jy hou, moenie jou Januarie ─ nooit 'n maklike maand nie ─ heeltemal bederf en jouself aan die begin van 2019 gekniehalter vind deur onnodige skuld aan te gaan nie. Dit is natuurlik makliker gesê as gedaan as jy jou in die Kersinkopies ─ sowel as na-Kersinkopies ─ verlustig nie.
En tog, dit hoef nie onmoontlik te wees nie ten spyte van jou effense verslapping van die inkopieleisels. As jy 'n paar eenvoudige wenke volg, sal dit jou latere finansiële pyne spaar. As jy 'n bietjie gemoedsrus wil hê sonder om 'n suinige vakansie te hê, lees verder.
Stel 'n inkopielys op
Doen jouself soos altyd 'n guns en stel 'n kontrolelys op van goed waaraan jy geld moet bestee en nie moet bestee nie. Beskou hierdie lys as evangelie as jy die winkelsentrums aandurf en beoefen so 'n bietjie selfdissipline. Koop die “verpligte” geskenke (vir goeie vriende en familie) heel eerste en werk jou pad met die lys af na meer opsionele geskenke. Los 'n bepaalde ruimte vir begeertes want dit sal ongetwyfeld opduik om jou te tempteer.
Bly sover moontlik by jou begroting en die oorspronklike lys en los jou kredietkaarte tuis as die versoeking te groot is. Bestee net jou beskikbare kontant sodat jy kan sien hoe dit minder word en wanneer dit tyd is om rem te trap. Moenie onnodige goed koop omdat hulle kastig op uitverkoping is nie. Om iets onnodig te koop omdat dit afgemerk is, is steeds nie geld wat goed bestee is nie en die item sal in elk geval waarskynlik na Kersfees in 'n kas beland.
Wees slim met Kersgeskenke
Dit is prettig om Kersgeskenke te gee en te ontvang, maar onthou asseblief ook dat dit nie 'n wedloop is om te kyk wie spandeer die meeste nie. Dis eintlik net die gedagte wat tel en as dit iets is wat iemand wil hê en dit word met liefde gegee, is jou taak afgehandel. Gewoonlik is daar egter altyd 'n “hiërargie van gee” versover dit Kersgeskenke betref. Jou gade en kinders se geskenke is gewoonlik die duurste. Jou sibbe, familie en vriende voltooi die lys. Begin deur eerste vir die duurstes te begroot en hou by daardie totale.
As jy 'n duur boek tweedehands kan koop in plaas van nuut, soveel te beter. Maak net seker dat dit nog in 'n ongeskonde toestand is.
En laastens, soos met alles wat mens koop, kyk eers rond. Dit klink na ekstra moeite in 'n tyd waar hierdie woord uit ons woordeskat verban moet wees, maar jy sal nie spyt wees nie. Probeer eers die mees relevante winkels en kyk verder as hulle uitverkoop is. Moenie vergeet om aanlyn te koop nie.
Hou rekord van jou aankope
Wanneer jy die winkels tref, is dit maklik om te vergeet hoeveel jy drie dae gelede tydens 'n kooppartytjie uitgegee het. Jy word ook so deur al die blink aanbiedinge en verkope in die versoeking gestel dat jy korttermyngeheueverlies ontwikkel van al die wonderlike goed wat jy onlangs gekoop het ─ en hoeveel daardie aankope gekos het.
“Skuld kan ophoop bloot omdat jy vergeet het dat jy iets gekoop het. Dit kan veral skadelik wees as jy 'n klomp kredietkaarte gebruik omdat die een afbetaal sal word terwyl die ander rente oploop. Moenie vergeet om elke aankoop af te merk as jy betaal nie ten einde onnodige skuld te voorkom,” skryf die finansiële deskundige Michael Millington.
Hou hierdie strokies by jou sodat jy nie tydens 'n duiselingwekkende koopmanie van jou vorige aankope vergeet nie.
Michael Willington, 2018, “How to avoid debt for the holidays”, https://www.guardiandebtrelief.com/avoid-debt-for-the-holidays/.
Security Bank Financial Blog, 2017, “How Can I Avoid Debt This Holiday Season?”, https://www.securitybank.com/blog/how-can-i-avoid-debt-this-holiday-season/.
Onlangs afgelê? Maak seker jou finale salaris was nie oorbelas nie